അഷ്റഫ് ഗനി രാജ്യം വിട്ടത് ഹെലികോപ്ടറിലും കാറുകളിലും നിറയെ പണവുമായി നാല് കാറുകള് നിറച്ച് പണം കൊണ്ടു പോയി ഹെലികോപ്ടറില് കൊള്ളാത്തത് ഉപേക്ഷിച്ചു അഷ്റഫ് ഗനിയെ അറസ്റ്റ് ചെയ്യണമെന്ന് താജിക്കിസ്ഥാനിലെ അഫ്ഗാനിസ്ഥാന് എംബസി കാബുള്: അഫ്ഗാനിസ്ഥാന്റെ നിയന്ത്രണം താലിബാന് പിടിച്ചതിന് പിന്നാലെ രാജ്യം വിട്ട പ്രസിഡന്റ് അഷ്റഫ് ഗനിയെയും കൂട്ടരെയും അറസ്റ്റ് ചെയ്യണമെന്ന് താജിക്കിസ്ഥാനിലെ അഫ്ഗാനിസ്ഥാന് എംബസി ഇന്റര്പോളിനോട് ആവശ്യപ്പെട്ടു. അഫ്ഗാന് ദേശീയ സുരക്ഷാ ഉപദേഷ്ടാവ് ഹംദുള്ള മൊഹിബ്, ഗനിയുടെ മുന് മുഖ്യ ഉപദേഷ്ടാവ് ഫാസല് മഹ്മൂദ് എന്നിവരെയും അറസ്റ്റ് ചെയ്യണമെന്ന് ആവശ്യപ്പെട്ടിട്ടുണ്ട്. ഇവര്ക്കെതിരെ ട്രഷറി മോഷണക്കുറ്റത്തിന് കേസ് എടുത്തിട്ടുണ്ടെന്നും ജനങ്ങളുടെ സമ്ബത്ത് വീണ്ടെടുക്കാന് ഇവരെ അറസ്റ്റ് ചെയ്യണമെന്നും അഫ്ഗാന് എംബസി ആവശ്യപ്പെട്ടെന്ന് പ്രാദേശിക മാധ്യമങ്ങള് റിപ്പോര്ട്ട് ചെയ്യുന്നു. അഷ്റഫ് ഗനി രാജ്യം വിട്ടത് ഹെലികോപ്ടറിലും കാറുകളിലും നിറയെ പണവുമായാണെന്ന് റഷ്യന് എംബസിയെ ഉദ്ധരിച്ച് ആര്എന്എ ന്യൂസ് ഏജന്സി നേരത്തെ റിപ്പോര്ട്ട് ചെയ്തിരുന്നു. നാല് കാറുകള് നിറച്ച് പണം കൊണ്ടു പോയെന്നും ഹെലികോപ്ടറില് കൊള്ളാത്തത് ഉപേക്ഷിക്കുകയായിരുന്നെന്നും റിപ്പോര്ട്ടില് പറയുന്നു